Period: Old Babylonian
Genre: Literary
Transliteration:
<SURFACE>
...
e₂ uru₂-ze₂-ba šu si sa₂-a-bi
e₂ {d}suen-na-ka dadag-ga-bi
e₂-an-na-ka urin du₃-a-bi
e₂ šu-bi-še₃ he₂-rig₇
e₂ zid-da-ŋu₁₀ dungu-gen₆{du-gu-ge} i-im-dirig
mu inim-ŋar sag₉-ga in-ga-am₃
ki-nu₂ gi-rin{ri}na za-gin₃ sig₁₀{zi}ga-am₃
{d}gibil₆ iri₁₂-gal-la mu-ra-an-kug-kug-ga
mu-lu₂ nam-ga-ša-an-e šu gal du₃-a
šu-mu-un-na-ni mu-ra-an-sig₉
e₂ {gi}ušub-na mu-ra-ab-kug-ga šu-luh mu-ra-ŋa₂-ŋa₂
ud ba-an-nu₂ ud ba-an-dug₄
ud ki-nu₂-a i-bi₂ kar₂-kar₂-dam
ud u₃-mu-un-e mi₂ zi-zi-i-dam
u₃-mu-un-ra nam-til₃ ze₂-eŋ₃-ŋa₂-a
u₃-mu-un-ra ešgiri₂ šibir šum₂{šu}mu-na-ab
al ba-an-dug₄ al ba-an-dug₄ ki-nu₂ al ba-an-dug₄
ki-nu₂ šag₄ hul₂-la al ba-an-dug₄ ki-nu₂ al ba-an-dug₄
ki-nu₂ ur₂ ze₂-ba al ba-an-dug₄ ki-nu₂ al ba-an-dug₄
ki-nu₂ nam-lugal-la al ba-an-dug₄ ki-nu₂ al ba-an-dug₄
...nam-nin-a al ba-an-dug₄ ki-nu₂ al ba-an-dug₄
...ze₂-ba-ni-da ki-nu₂ ze₂-ba-ni-da
...šag₄ hul₂-la ze₂-ba-ni-da ki-nu₂ ze₂-ba-ni-da
...ur₂ ze₂-ba ze₂-ba-ni-da ki-nu₂ ze₂-ba-ni-da
...nam-lugal-la ze₂-ba-ni-da ki-nu₂ ze₂-ba-ni-da
...ze₂-ba-ni-da ki-nu₂ ze₂-ba-ni-da
...mu-un-na-barag₂-ge ki-nu₂ mu-un-na-barag₂-ge
...ki-nu₂ mu-un-na-barag₂-ge
lugal...
ki aŋ₂ ki-nu₂ ze₂-ba-ni-še₃ gu₃...
inim{i-ni} til₃ inim ud su₁₃-ra₂{ra} gu₃ mu-un-na-de₂-e
ga-ša-an-šubur-ra sukkal zid e₂-an-na-ke₄
kišib-la₂{ki-še-eb-la₂} zid-da-na im-ma-an-dab₅
ur₂ ga-ša-an-na-ka-še₃ hi-li-a mu-ni-kur₉
u₃-mu-un-e aŋ₂ šag₄-ge ba-e-pad₃-da-zu
lugal-e nitalam ki aŋ₂-zu ur₂ kug niŋ₂ dug₃-zu ud ha-ba-ni-ib-su₃-ud-de₃
bal sag₉-ga pa e₃ šum₂-mu-un-ab
{ŋiš}gu-za nam-lugal-la suhuš gen₆-na-ba šum₂-mu-na-ab
ŋidru kalam si sa₂ ešgiri₂ šibir šum₂-mu-na-ab
aga zid men-na saŋ dalla-a šum₂-mu-na-ab
{d}utu e₃-ta {d}utu šu₂-še₃
{tum₉}ulu₃-ta{tu-mu-ul-lu-ta} {tum₉}mir-ra-a-še₃{tu-mu{d}mi-ra}
a-ab-ba igi-nim-ta a-ab-ba sig-še₃
{ŋiš}ha-lu-ub₂-ta {ŋiš}erin-na-še₃
ki-en-gi ki-uri-a ešgiri₂ šibir šum₂-mu-na-ab
saŋ gig₂ dur₂-ru-na-bi nam-sipad-bi he₂-ak-e
e-ne engar-gin₇ gana₂ he₂-ŋa₂-ŋa₂
sipad zid-gin₇ amaš he₂-em-mi-lu-lu
gu he₂-en-da-ŋal₂ še he₂-en-da-ŋal₂
id₂-da a-eštub he₂-en-da-ŋal₂
a-šag₄-ga še gu-nu he₂-en-da-ŋal₂
ambar-ra ku₆ mušen gu₃ hu-mu-da-ra-ra
mu-gi-e gi sumun gi henbur he₂-en-da-an-mu₂
an-edin-na {mu}maš-gurum he₂-en-da-an-mu₂
tir-tir-ra šeg₉ šeg₉-bar he₂-en-da-lu
pu₂{ŋiš}kiri₆ lal₃ ŋeštin he₂-en-da-il₂
mu₂-sar-ra hi-iz{sar} za₃-hi-li{sar} he₂-en-da-mu₂
e₂-gal-la zi su₃-ud-ŋal₂ he₂-en-da-an-ŋal₂
{id₂}idigna {id₂}buranun-na a <unk> ba hu-mu-ni-ib-tum₂
gu₂-gu₂-ba u₂ hu-mu-ta-mu₂-mu₂ a-gar₃ he₂-en-si
guru₇-du₆ guru₇-maš kug ga-ša-an {d}nisaba-ke₄ gu₂ hu-mu-ni-gur-gur
ga-ša-an-ŋu₁₀ nin an ki nin an ki šu₂-a
ur₂...ud ha-ba-ni-ib-sud-e
lugal...saŋ il₂-la mu-un-ŋen-ne₂
ur₂ kug...saŋ il₂-la mu-un-ŋen
lugal...il₂-la ŋen-ne₂
...saŋ il₂-la ŋen-ne₂
...<unk>...il₂-la <unk> ta
...
...

Cuneiform:
<SURFACE>
...
𒂍𒍍𒍢𒁀𒋗𒋛𒁲𒀀𒁉
𒂍𒀭𒂗𒍪𒈾𒅗𒌓𒌓𒂵𒁉
𒂍𒀭𒈾𒅗𒌶𒆕𒀀𒁉
𒂍𒋗𒁉𒂠𒃶𒉺𒄸𒁺
𒂍𒍣𒁕𒈬𒅎𒋛𒀀𒄀𒁺𒄖𒄀𒄿𒅎𒋛𒀀
𒈬𒅗𒃻𒊷𒂵𒅔𒂵𒀀𒀭
𒆠𒈿𒄀𒆸𒊑𒈾𒍝𒆳𒋧𒍣𒂵𒀀𒀭
𒀭𒉈𒄀𒀊𒃲𒆷𒈬𒊏𒀭𒆬𒆬𒂵
𒈬𒇽𒉆𒂵𒊭𒀭𒂊𒋗𒃲𒆕𒀀
𒋗𒈬𒌧𒈾𒉌𒈬𒊏𒀭𒋛
𒂍𒄀𒋛𒀀𒈾𒈬𒊏𒀊𒆬𒂵𒋗𒈛𒈬𒊏𒂷𒂷
𒌓𒁀𒀭𒈿𒌓𒁀𒀭𒅗
𒌓𒆠𒈿𒀀𒄿𒉈𒃸𒃸𒁮
𒌓𒅇𒈬𒌧𒂊𒊩𒍣𒍣𒄿𒁮
𒅇𒈬𒌧𒊏𒉆𒋾𒍢𒉘𒂷𒀀
𒅇𒈬𒌧𒊏𒂙𒌋𒂙𒋧𒋗𒈬𒈾𒀊
𒀠𒁀𒀭𒅗𒀠𒁀𒀭𒅗𒆠𒈿𒀠𒁀𒀭𒅗
𒆠𒈿𒊮𒄾𒆷𒀠𒁀𒀭𒅗𒆠𒈿𒀠𒁀𒀭𒅗
𒆠𒈿𒌫𒍢𒁀𒀠𒁀𒀭𒅗𒆠𒈿𒀠𒁀𒀭𒅗
𒆠𒈿𒉆𒈗𒆷𒀠𒁀𒀭𒅗𒆠𒈿𒀠𒁀𒀭𒅗
...𒉆𒎏𒀀𒀠𒁀𒀭𒅗𒆠𒈿𒀠𒁀𒀭𒅗
...𒍢𒁀𒉌𒁕𒆠𒈿𒍢𒁀𒉌𒁕
...𒊮𒄾𒆷𒍢𒁀𒉌𒁕𒆠𒈿𒍢𒁀𒉌𒁕
...𒌫𒍢𒁀𒍢𒁀𒉌𒁕𒆠𒈿𒍢𒁀𒉌𒁕
...𒉆𒈗𒆷𒍢𒁀𒉌𒁕𒆠𒈿𒍢𒁀𒉌𒁕
...𒍢𒁀𒉌𒁕𒆠𒈿𒍢𒁀𒉌𒁕
...𒈬𒌧𒈾𒁖𒄀𒆠𒈿𒈬𒌧𒈾𒁖𒄀
...𒆠𒈿𒈬𒌧𒈾𒁖𒄀
𒈗...
𒆠𒉘𒆠𒈿𒍢𒁀𒉌𒂠𒅗...
𒅗𒄿𒉌𒋾𒅗𒌓𒁍𒁺𒊏𒅗𒈬𒌧𒈾𒌤𒂊
𒂵𒊭𒀭𒋚𒊏𒈛𒍣𒂍𒀭𒈾𒆤
𒈩𒇲𒆠𒊺𒅁𒇲𒍣𒁕𒈾𒅎𒈠𒀭𒆪
𒌫𒂵𒊭𒀭𒈾𒅗𒂠𒄭𒇷𒀀𒈬𒉌𒆭
𒅇𒈬𒌧𒂊𒉘𒊮𒄀𒁀𒂊𒅆𒊒𒁕𒍪
𒈗𒂊𒊩𒍑𒁮𒆠𒉘𒍪𒌫𒆬𒃻𒄭𒍪𒌓𒄩𒁀𒉌𒅁𒋤𒌓𒉈
𒁄𒊷𒂵𒉺𒌓𒁺𒋧𒈬𒌧𒀊
𒄑𒄖𒍝𒉆𒈗𒆷𒁼𒄀𒈾𒁀𒋧𒈬𒈾𒀊
𒉺𒌧𒋛𒁲𒂙𒌋𒂙𒋧𒈬𒈾𒀊
𒂇𒍣𒃞𒈾𒊕𒈦𒄘𒃼𒀀𒋧𒈬𒈾𒀊
𒀭𒌓𒌓𒁺𒋫𒀭𒌓𒋙𒂠
𒅎𒍇𒋫𒌅𒈬𒌌𒇻𒋫𒅎𒂇𒊏𒀀𒂠𒌅𒈬𒀭𒈪𒊏
𒀀𒀊𒁀𒅆𒉏𒋫𒀀𒀊𒁀𒋝𒂠
𒄑𒄩𒇻𒂠𒋫𒄑𒂞𒈾𒂠
𒆠𒂗𒄀𒆠𒌵𒀀𒂙𒌋𒂙𒋧𒈬𒈾𒀊
𒊕𒈪𒂉𒊒𒈾𒁉𒉆𒉺𒇻𒁉𒃶𒀝𒂊
𒂊𒉈𒀳𒁶𒃷𒃶𒂷𒂷
𒉺𒇻𒍣𒁶𒁦𒃶𒅎𒈪𒇻𒇻
𒄖𒃶𒂗𒁕𒅅𒊺𒃶𒂗𒁕𒅅
𒀀𒇉𒁕𒀀𒄞𒃶𒂗𒁕𒅅
𒀀𒊮𒂵𒊺𒄖𒉡𒃶𒂗𒁕𒅅
𒆹𒊏𒄩𒄷𒅗𒄷𒈬𒁕𒊏𒊏
𒈬𒄀𒂊𒄀𒌀𒄀𒆕𒃶𒂗𒁕𒀭𒊬
𒀭𒂔𒈾𒈬𒈦𒃵𒃶𒂗𒁕𒀭𒊬
𒌁𒌁𒊏𒊾𒊾𒁇𒃶𒂗𒁕𒇻
𒇥𒄑𒊬𒋭𒃾𒃶𒂗𒁕𒅍
𒊬𒊬𒊏𒄭𒄑𒊬𒍠𒄭𒇷𒊬𒃶𒂗𒁕𒊬
𒂍𒃲𒆷𒍣𒋤𒌓𒅅𒃶𒂗𒁕𒀭𒅅
𒀀𒇉𒄘𒃼𒀀𒇉𒌓𒄒𒉣𒈾𒀀<unk>𒁀𒄷𒈬𒉌𒅁𒁺
𒄘𒄘𒁀𒌑𒄷𒈬𒋫𒊬𒊬𒀀𒃼𒃶𒂗𒋛
𒄦𒇯𒄦𒈦𒆬𒂵𒊭𒀭𒀭𒊺𒉀𒆤𒄘𒄷𒈬𒉌𒄥𒄥
𒂵𒊭𒀭𒈬𒎏𒀭𒆠𒎏𒀭𒆠𒋙𒀀
𒌫...𒌓𒄩𒁀𒉌𒅁𒋤𒂊
𒈗...𒊕𒅍𒆷𒈬𒌧𒁺𒉌
𒌫𒆬...𒊕𒅍𒆷𒈬𒌧𒁺
𒈗...𒅍𒆷𒁺𒉌
...𒊕𒅍𒆷𒁺𒉌
...<unk>...𒅍𒆷<unk>𒋫
...
...